Hof verwerp aansoek om afleggings by SAL te keer | Netwerk24
20 Februarie 2020 22:28
Die hof het hul eerste aansoek van die hand gewys en uitspraak voorbehou toe hulle vroeër in Februarie appèl aangeteken het.In 'n uitspraak wat Donderdag uitgereik is, het die hof gesê die aansoek het geen "redelike vooruitsig op sukses" nie.
Die vakbond se regstappe het gevolg op 'n aankondiging deur die SAL se sakereddingspraktisyns vroeër vandeesmaand dat al die binnelandse roetes van die lugdiens gekanselleer word, behalwe vir die gewilde vlug tussen Johannesburg en Kaapstad.
'n Aantal internasionale en streekroetes is ook gestop.In hul dringende aansoek wou die twee vakbonde hê dat die hof die SAL en sy reddingspraktisyns, Les Matuson en Siviwe Dongwana, moet weerhou om enige stappe te doen om die dienste van die lede van die vakbonde te beëindig.
"Geen hof sal hierdie soort aansoek toestaan ??nie," lees die uitspraak.Numsa het aangedui dat hy van plan is om appèl teen die uitspraak by die arbeidsappèlhof aan te teken. – Fin24